Dolma(Sarmale arabesti) Reteta  

Ingrediente:
● Carne de vita/manzat - 1 kg 
● Orez - bob rotund - 500 g 
● Vinete - 2 buc  (alegeti vinete mai mici si subtiri)
● Dovlecei - 2 buc  (la fel ca si la vinete - alegeti dovleceii mai mici si mai subtiri)
● Ardei gras - 5 buc 
● Rosii - 2 buc 
● Ceapa - 5 buc  (de preferinta pentru umplut alegeti ceapa rosie de apa(e mai dulce si se separa mai usor foile), plus inca 1 ceapa pentru umplutura)
● Frunze de vita - 10 buc  (conservate sau congelate)
● Varza alba - 1 buc  (ne trebuie doar 3-4 foi din ea)
● Pasta de ardei/rosii - 2 linguri 
● Sare - 2 linguri 
● Patunjel verde - 1 legatura 
● Marar verde - 1 legatura 
● Usturoi (catei) - 3 buc 
● Boia ardei dulce sau iute - 2 lingurite 
● Piper negru macinat - 0.5 lingurite 
● Ulei de floarea soarelui - 100 ml 
● Amestec arabesc de 7 condimente - 2 lingurite  (se mai poate adauga 0.5 lingurita de turmeric)
● Suc de rosii - 500 ml 

Mod de preparare:
1. Pregatim mai intai toate legumele pentru umplut:
- nu uitati sa spalati bine frunzele de vita, daca sunt sarate
- varza se pune intr-o cratita mare cu apa fierbinte si se scot 3-4 foi de deasupra, lasati sa se racoreasca putin.
2. Uitati ce caleiodoscop de legume am avut eu, perfect de gatit aceste sarmale in plin sezon.
3. Si bineinteles verdeata, usturoiul si 1 ceapa pentru umplutura - toate spalate, curatate si pregatite din timp.
4. Pregatim legumele pentru umplut:
Sa nu va speriati daca am detaliat mai mult pasii, este doar pentru a accentua anumite aspecte.
Deci:
- Ardeii - se taie cu un cutit capacul, dar nu pana la urma, scoateti cotorul, semintele - vedeti in video mai multe detalii. Observati ca avem un capac care se tine de ardei, nu este taiat complet.
5. - Vinetele - se taie in 2-3 parti(depinde cat de mari sunt) si scobiti cu un cutit apoi cu o lingurita interiorul din fiecare bucata.
6. - Dovleceii - la fel ca si vinetele, se scobeste interiorul atent, sa nu le rupeti.
Atentie! Nu aruncati interiorul de la vinete si dovlecei, le vom folosi mai jos, in umplutura.
7. - Ceapa de apa:
             - se taie foarte putin din varf, doar acele radacini mici si partea murdara.
8. - cu varful cutitului scobiti putin din radacina si partea de jos care tine foile impreuna, incercati sa nu o gauriti prea tare, doar scobiti.
9. - taiati ceapa de-a lungul, pana la mijloc!
10. - desfaceti incet cu degetele si delimitati un pic randurile de foi.
11. - scoateti atent mijlocul mic al cepei, il dati la o parte - il vom toca pentru umplutura
12. - si acum atent scoatem randurile de foi ale cepei - observati si in video miscarile, sunt destul de intuitive
13. - cam asa arata o foaie de ceapa gata de umplut.
14. - Ceapa alba:
           - procedura este cam aceeasi ca la ceapa de apa - singura diferenta este ca fiind o ceapa putin mai densa si tare, dupa ce o scobiti la radacina si taiati pana in mijloc - trebuie pusa pe 10-15 minute in apa fierbinte clocotita. Asa se va mai lasa si veti putea lucra mai usor, nu se vor rupe foile.
15. - uitati, cam asa arata rezultatul final.
16. Si rosiile - se taie capacul, nu pana la urma, scobiti cu o lingurita tot interiorul.
17. Ne ocupam de umplutura:
Intr-o tigaie incalziti bine uleiul.
Tocati 1 ceapa mare intreaga si toate resturile de la ceapa pregatita pentru umplutura.
Adaugati in tigaie, amestecati si caliti 5 minute.
18. Cand ceapa se caleste usor adaugati in tigaie tot ce ati scobit de la dovlecei, vinete si rosii(tocat la cutit sau dat prin robotul de bucatarie).
Amestecati si caliti 5 minute.
19. Adaugati pasta de ardei sau rosii, amestecati si mai lasati 2 minute pe foc.
Pe urma inchideti focul si lasati putin sa se racoreasca.
20. Intr-un bol mare puneti carnea tocata de vita/vitel/manzat.
Adaugati orezul spalat, verdeata tocata, legumele sotate din tigaie, usturoiul pisat, piperul, boia, sarea si amestecul de 7 condimente.
21. Amestecati bine mai intai cu o lingura apoi cu mainile, sa fie compozitia cat mai omogena.
22. Umplem legumele:
Luam o cratita mare si incepem sa aranjam in ea toate legumele umplute.
Aici ardeii, incercati sa nu umpleti perfect legumele, mai lasati loc sa se umfle orezul.
23. Aici dovleceii si vinetele.
24. Puneti unul in altul cu deschizaturile, sa nu iasa umplutura la fierbere.
25. Puneti 2-3 lingurite de umpltura in ceapa.
26. Si rulati, sa vina marginile de la ceapa una peste alta.
27. Rosiile la fel, le umpleti dar nu complet.
28. Si la final, luam frunzele de vita - puneti 1 lingura de umplutura pe margine.
29. Si rulati bine, ca la sarmalele clasice.
30. La fel rulati si foile de varza, daca sunt mai mari le rupeti jumatati si taiati mijlocul tare.
31. Si avem sarmalele gata, aranjate frumos in cratita.
32. Fierbem sarmalele:
Turnati in oala 500 ml suc de rosii.
33. Adaugati inca putina apa, cat sa NU acopere saramalele putin, cam 0.5 cm.
34. Puneti deasupra o farfurie, ca o presa - legumele la fierbere sa nu se ridice in apa.
Aprindeti focul sub oala si cand incep sa fiarba sarmalele, acoperiti cu capac ,faceti focul mic si lasati 1 ora si jumate.
35. Dupa acest timp inchideti focul si lasati sarmalele inca 2-3 ore sa se patrunda sub capac.
36. Inainte de servire scoateti farfuria.
37. Acum, daca aveti un platou mare si adanc - cum sunt cele turcesti-arabesti - se rastoarna toata oala cu sarmale in el si se serveste pe masa festiva.
Anume asa este exemplar.
38. Eu nu am avut platou mare, asa ca am luat atent cu o lingura din oala legumele umplute si le-am aranjat pe o farfurie mare.
39. Le serviti calde cu mult iaurt pe langa si o mare pofta! 
Cel mai greu aici este sa te opresti :)
Pofta Buna!